open-index/open-wikipedia-markdown huggingface dataset:
Ξυλόφουρνος

Ο **ξυλόφουρνος** στο παρελθόν ήταν από τα σημαντικότερα στοιχεία ενός σπιτιού. Εκεί έψηναν το ψωμί και τα παξιμάδια, εκεί ξέραιναν τα φρούτα και τους καρπούς. Στην Κρήτη χρησιμοποιούνται έντονα μέχρι και σήμερα. Κυρίως θερμαίνονται με το ξύλο της ελιάς, μιας και  υπάρχει άφθονο εξαιτίας των ετήσιων κλαδεμάτων των ελαιόδεντρων. 
## Πλεονεκτήματα
Ένας ξυλόφουρνος λειτουργεί με μικρή κατανάλωση ξύλου, διατηρεί τη θερμοκρασία του και αναπτύσσει μεγάλες θερμοκρασίες.

## Στάδια ψησίματος φαγητού
Η παραδοσιακή διαδικασία κατά σειρά ψησίματος είναι η εξής: (ότι απαιτεί μεγαλύτερη θερμοκρασία ψήνεται πρώτο).
*πρώτα έψηναν το ψωμί
*ακολουθούσε το φαγητό
*κι αμέσως μετά έβαζαν τα παξιμάδια
*Τα φρούτα και οι καρποί που προορίζονταν για αποξήρανση έμπαιναν τελευταία

Στις μέρες μας, οι σύγχρονοι – παραδοσιακοί ξυλόφουρνοι χρησιμοποιούνται κυρίως για το ψήσιμο φαγητού. Οι μεγάλοι ξυλόφουρνοι είναι πιο αποδοτικοί από πλευράς κατανάλωσης ξύλου. Σε αρκετά παλιά σπίτια διασώζονται μεγάλοι ξυλόφουρνοι. Η χρήση τους ήταν κυρίως για ψήσιμο μεγάλων ποσοτήτων ψωμιού, για παξιμάδια ή για το άφθονο φαγητό που απαιτούσαν οι εορταστικές περιστάσεις.

Οι κρητικοί ξυλόφουρνοι χαρακτηρίζονται ως οι μεγαλύτεροι σε μέγεθος σε σχέση με τους υπόλοιπους της Ελληνικής επικράτειας. Ένας μεγάλος κρητικός ξυλόφουρνος με την πόρτα του να βρίσκεται στο χώρο της κουζίνας, πάνω από ένα διπλό πυρομάχι, χρησίμευε τόσο για θέρμανση όσο και για μαγείρεμα ή ψήσιμο. Μικρότεροι ξυλόφουρνοι εξυπηρετούσαν τις καθημερινές ανάγκες.

Κατά το παρελθόν, όταν δεν υπήρχαν ιδιωτικοί ξυλόφουρνοι, οι νοικοκυρές  έψηναν το ψωμί τους σε μεγάλους κοινοτικούς ξυλόφουρνους, τους οποίους χαρακτήριζε ο κοινοτικός τους ρόλος ως σημείο συνάντησης των νοικοκυρών. Σήμερα αν και οι κοινοτικοί αυτοί ξυλόφουρνοι τείνουν να εκλείψουν, κάποιοι επαγγελματίες στην ενδοχώρα της Κρήτης διατηρούν την σχέση τους με την παράδοση και προσφέρουν γνήσια, αγνά, παραδοσιακά προϊόντα ξυλόφουρνου.

## Φωτογραφίες


File:Contry-farm-oven.jpg
File:ClayOven.JPG
File:Pec3.jpg
File:Lehmbackofen.jpg
File:Forno eoliano.JPG



## Εξωτερικοί σύνδεσμοι
* Κατασκευή ξυλόφουρνου
## Παραπομπές


Κατηγορία:Μαγειρική
Σον Άσμορ

Ο **Σον Ρόμπερτ Άσμορ** (αγγλικά: **Shawn Robert Ashmore**, γεννηθείς 7 Οκτωβρίου 1979)  είναι Καναδός ηθοποιός στην τηλεόραση και στις ταινίες, ίσως γνωστός για το ρόλο του Τζέικ στις τηλεοπτικές σειρές με τίτλο Animorphs και του Iceman στις σειρές ταινιών X-Men. Είναι ο δίδυμος αδερφός του ηθοποιού Ααρόν Άσμορ.

## Πρώτα χρόνια

Ο Άσμορ γεννήθηκε στο Ρίτσμοντ, στην Βρετανική Κολομβία,, και είναι ο γιος της Λίντα, μιας νοικοκύρισσας, και του Ρικ Άσμορ, ενός μηχανικού παραγωγής. Μεγάλωσε στο Μπράμπτον, στο Οντάριο, όπου φοίτησε στο Turner Fenton Secondary School, και στο Earnscliffe Senior Public School. Ο δίδυμος αδερφός του, Ααρόν Άσμορ, είναι επίσης ηθοποιός. Ο Ααρόν και ο Σον έπαιξαν τα δίδυμα σε αρκετές ταινίες, αλλά έχουν επίσης συνεχίσει ρόλους ανεξάρτητα. Ο Άαρον είναι λίγο πιο ψηλός από τον Σον, σύμφωνα με τον Ααρόν, ο Σον συχνά παίρνει ρόλους του καλού παιδιού ενώ ο Ααρόν παίζει τον ρόλο του νταή.

## Καριέρα

Ένας από τους κύριους ρόλους του Άσμορ ήταν ο Iceman στο X-Men και στις συνέχειες X2 και X-Men: Η Τελική Αναμέτρηση. Ενώ πολλοί από τους μικρούς χαρακτήρες του απεικονίστηκαν από διαφορετικούς ηθοποιούς, ο Άσμορ κρατήθηκε για όλες τις ταινίες μέχρι ο χαρακτήρας του να γίνει ουσιαστικός στην πρώτη ταινία, εκτός από την Shadowcat που είχε μικρό χρόνο τηλεόρασης το πρώτο και στο δεύτερο. Ο Άσμορ ανακεφαλαίωσε το ρόλο του Iceman στις σειρές κινουμένων σχεδίων The Super Hero Squad Show.

Ο Άσμορ πρωταγωνίστησε στο ρόλο του Δόκιμου Ταγματάρχη Μπράντ Ρίγκμπι στην ταινία Δόκιμος Κέλλυ, μια αρχική ταινία του Disney Channel που προβλήθηκε το 2002 και είναι επίσης φιλοξενούμενος πρωταγωνιστής στο ρόλο του Έρικ Σάμερς σε δύο επεισόδια του Smallville, τηλεοπτικές σειρές στις οποίες ο αδερφός του πήρε αργότερα το ρόλο του Τζιμι Όλσεν. Ο Άσμορ είχε επίσης πρωταγωνιστικούς ρόλους στο Animorphs στο ρόλο του Τζέικ Μπέρενσον και στο Καρδιοχτύπι στο ρόλο του Τάιλερ Κόνελ.

Το Δεκέμβριο του 2004, ο Άσμορ πήρε το ρόλο του πρωταγωνιστικού ρόλου στις μίνι σειρές του SciFi Channel με τίτλο Ο Θρύλος της Υδρόγειου, βασισμένο στις νουβέλες της Ούρσουλα Κ. Λε Γκεν. Έπαιξε το ρόλο του Γκεντ, ενός εκπαιδευόμενου μάγου, που παίρνει συμβουλές από ένα Μάγκους (Ντάνι Γκλόβερ) και ερωτεύεται την Τέναρ (Κριστίν Κροκ), την προστατευόμενη της Υψηλής Ιέρειας των Τάφων του Άτουαν (Ιζαμπέλα Ροσελίνι). Το 2005, ο Άσμορ πρωταγωνίστησε σε μια ταινία ου CTV TV για το ιστορικό τρέξιμο του Τέρρι Φοξ κατά μήκος του Καναδά, που προβληθηκε το Σεπτέμβριο αυτού του έτους. Το 2008, πρωταγωνίστησε στο ρόλο ενός από τους πρωταγωνιστές στο θρίλερ του 2008 Τα Συντρίμια. Ο Άσμορ πήρε το ρόλο του Άνταμ Γκριν στο δραματικό θρίλερ του 2010 με τίτλο Παγωμένος στο ρόλο του Τζο Λίντς.

Ο Άσμορ επίσης θα πρωταγωνιστήσει σε μια επερχόμενη ταινία πολιορκίας πολέμου με τίτλο Η Μέρα με τον Ντόμινικ Μόναγκαν και τον Μάικλ Έκλουντ.

## Φιλμογραφία

### Τηλεόραση

### Βιντεοπαιχνίδια

## Αναφορές



## Εξωτερικοί σύνδεσμοι

* 

Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
Κωνσταντίνος Βλαχόπουλος

Ο **Κωνσταντίνος Βλαχόπουλος** (1789 - 1868) ήταν Φιλικός, αρματολός και οπλαρχηγός της επανάστασης του 1821. Μετά τη δημιουργία του Ελληνικού Κράτους απετέλεσε τον πρώτο Έλληνα αρχηγό της Ελληνικής Βασιλικής Χωροφυλακής.

## Βιογραφία
Γεννήθηκε το 1789 στη Νικόπολη της Πρέβεζας και ήταν γόνος μεγάλης οικογένειας αρματολών της Δυτικής Ελλάδας. Κατά την προεπαναστατική περίοδο, διετέλεσε αρματολός μαζί με τον αδελφό του Αλεξάκη. Αργότερα, λόγω των διώξεων από τον Αλή Πασά, αναγκάστηκε να καταφύγει από κοινού με τον αδελφό του στην Κέρκυρα. Εκεί, τα δύο αδέλφια κατετάγησαν ως βαθμοφόροι στα ελληνικά τάγματα του βρετανικού στρατού. Το 1819 μυήθηκε μαζί με τους αδελφούς του Αλέξιο και Δημήτριο, στη Φιλική Εταιρεία.

Όταν ξέσπασε η επανάσταση, συμμετείχε στα τέλη Μαΐου 1821 στη μάχη του Βραχωρίου, ενώ λίγο αργότερα έλαβε μέρος και στην καταδίωξη του Αλβανού οπλαρχηγού Νούρκα Σερβάνη. Έπειτα, συνέβαλε στην απελευθέρωση του Ζαπαντίου. Το επόμενο έτος, αναγνωρίστηκε στρατιωτικός αρχηγός των επαρχιών Βλοχού και Αγρινίου, και πολέμησε υπό τις διαταγές του Μάρκου Μπότσαρη, διακριθείς στη μάχη του Καρπενησίου. Το Δεκέμβριο του 1823 προβιβάστηκε σε χιλίαρχο.

Πολέμησε στη δεύτερη πολιορκία του Μεσολογγίου προασπίζοντας τον «προμαχώνα του Φραγκλίνου». Μάλιστα, κατά τη διάρκεια της πολιορκίας προήχθη σε στρατηγό. Επέζησε της Εξόδου και κατέφυγε στην Αττική, όπου συμπολέμησε με τον Καραϊσκάκη.
 
Το 1827 έλαβε μέρος στην Εθνοσυνέλευση της Τροιζήνας και την περίοδο 1827-1829 εντάχθηκε στη δύναμη του Ριχάρδου Τσωρτς, σε εκκαθαρίσεις της Αττικής από τους Τούρκους. Μετά την απελευθέρωση, το 1833, διορίστηκε στη νεοσύστατη τότε Ελληνική Βασιλική Χωροφυλακή, ενώ στις 14 Σεπτεμβρίου του 1841 τοποθετήθηκε από την κυβέρνηση στην ηγεσία του σώματος, αποτελώντας τον πρώτο Έλληνα που καταλάμβανε αυτή τη θέση. Στις 6 Σεπτεμβρίου του 1843 αντικαταστάθηκε από τον Σπυρομήλιο.

Αποστρατεύτηκε με το βαθμό του Συνταγματάρχη Χωροφυλακής και απεβίωσε το 1868 στην Αθήνα.

## Παραπομπές


## Βιβλιογραφία
*Κωνσταντίνου Σ. Αντωνίου, *Ιστορία Ελληνικής Βασιλικής Χωροφυλακής 1833 - 1964*, εκδόσεις Λαδιάς, Αθήναι 1964.
*Διονυσίου Κοκκίνου, *Η Ελληνική Επανάστασις*, εκδόσεις Μέλισσα, έκτη έκδοσις, Αθήναι 1974.
* "Νεώτερον Εγκυκλοπαιδικόν Λεξικόν Ηλίου".

## Εξωτερικοί σύνδεσμοι
*Βουλή των Ελλήνων: Τα αρχεία της Ελληνικής Παλιγγενεσίας.
*Ήρωες του 1821: Κωνσταντίνος Βλαχόπουλος.

Κατηγορία:Έλληνες μέλη της Φιλικής Εταιρείας
Κατηγορία:Αρχηγοί Ελληνικής χωροφυλακής
Κατηγορία:Αγωνιστές του 1821
Χέικι Κοβαλάινεν

Ο **Χέικι Κοβαλάινεν** (*Heikki Johannes Kovalainen*, 19 Οκτωβρίου 1981) είναι Φινλανδός οδηγός της Φόρμουλα 1, ο οποίος οδηγεί για λογαριασμό της ομάδας Κέιτερχαμ Φόρμουλα 1. Τα έτη 2008 και 2009 οδηγούσε για λογαριασμό της Μακλάρεν Μερτσέντες και τα έτη 2010 και 2011 για λογαριασμό της Ομάδας Λότους πριν τη μετονομασία της σε Κέιτερχαμ.

## Παραπομπές


## Εξωτερικοί σύνδεσμοι
* 

Κατηγορία:Φινλανδοί οδηγοί Φόρμουλα 1
Caterham F1

Η **Κέιτερχαμ Φόρμουλα 1** (*Caterham F1*) είναι Βρετανική (πρώην Μαλαισιανή) ομάδα της Φόρμουλα 1, η οποία προήλθε από μετονομασία της ομάδας Λότους Φόρμουλα 1 (*Lotus F1*) στις αρχές του 2012. Η ομάδα αγωνίζεται με Μαλαισιανή άδεια, η έδρα της βρίσκεται στο Ηνωμένο Βασίλειο και ανήκει στον όμιλο Κέιτερχαμ, ιδιοκτήτης του οποίου είναι ο Μαλαισιανός επιχειρηματίας Τόνι Φερνάντες.

## Ιστορία
Ο Τόνι Φερνάντες αποφάσισε να μπει στη Φόρμουλα 1 το 2010 και να ιδρύσει μια ομάδα, που έφερε το όνομα Λότους Ρέισινγκ (*Lotus Racing*), με την άδεια του ομίλου Λότους.

Τον Νοέμβριο του 2011, η ομάδα ζήτησε από την επιτροπή της Φόρμουλα 1 στη σεζόν του 2012 να αλλάξει επίσημα ως κατασκευαστής το όνομά της από Λότους σε Κέιτερχαμ (*Caterham*), επειδή η ομάδα Ρενώ Φόρμουλα 1 (*Renault F1*) άλλαξε το όνομά της σε Λότους.

Η ομάδα Κέιτερχαμ αγωνίστηκε στη Φόρμουλα 1 σε 56 αγώνες, από τη σεζόν του 2012 (Γκραν Πρι Αυστραλίας) έως τη σεζόν του 2014 (Γκραν Πρι Άμπου Ντάμπι). Τον Ιούλιο του 2014 ο Τόνι Φερνάντες και οι συνεργάτες του ανακοίνωσαν ότι πούλησαν την ομάδα σε μια κοινοπραξία από επενδυτές της Ελβετίας και της Μέσης Ανατολής.

## Μονοθέσια

## Παραπομπές


## Εξωτερικοί σύνδεσμοι

* Επίσημη Ιστοσελίδα της Κέιτερχαμ Φόρμουλα 1

Κατηγορία:Ομάδες Φόρμουλα 1
CK

Η συντομογραφία **CK** ή **Ck** ή **ck** μπορεί να αναφέρεται:

* Ως .ck στον top-level domain κωδικό για τα Νησιά Κουκ στο διαδίκτυο.
* Στο Χλωριούχο κυάνιο στη Χημεία.
Τανχόιζερ

Ο **Τανχόιζερ** (Tannhäuser, πέθανε μετά το 1265) ήταν Γερμανός λυρικός ποιητής (Minnesänger).

Ιππότης-ποιητής, ήταν ευνοούμενος του δούκα της Αυστρίας Φρειδερίκου Β΄του Πολεμοχαρούς. Εικάζεται ότι πήρε μέρος στις Σταυροφορίες, την πέμπτη ή την έκτη. Μετά τον θάνατο του Φρειδερίκου κατασπατάλησε τα πλούσια δώρα του σε «γυναίκες, κρασιά και φαγητά» κατά την ομολογία του, και έζησε από τότε πλάνητα βίον περιφερόμενος στις αυλές των ευγενών.
    
Σώζονται έξι λυρικές μπαλάντες του, λίγα ερωτικά τραγούδια του σε ύφος παρωδίας και πολλές παροιμίες. Είναι χαρακτηριστικό ότι ο ίδιος στα ποιήματά του σατιρίζει το κατάντημά του.

## Ο θρύλος

Ήδη από τέλη του 13ου αιώνα (κατ’ άλλους από τα μέσα του 14ου) είχε διαμορφωθεί ο θρύλος του Τανχόιζερ: Ο ιππότης-ποιητής ανακαλύπτει την κατοικία της θεάς Αφροδίτης στο όρος Venusberg (Όρος της Αφροδίτης), κοντά στην πόλη Άιζεναχ (Eisenach) της Θουριγγίας και μένει έναν χρόνο μαζί της παραδομένος στις ηδονές. Καταλαμβάνεται όμως από τύψεις, ταξιδεύει στη Ρώμη και ζητά από τον Πάπα Ουρβανό Δ΄ να τον συγχωρήσει. Ο Πάπας απαντά ότι όπως το ραβδί του Τανχόιζερ δεν πρόκειται ποτέ να ανθίσει, έτσι και οι αμαρτίες του δεν θα συγχωρεθούν ποτέ. Ο Τανχόιζερ πετά το ραβδί του απελπισμένος και ξεκινά πάλι για το Όρος της Αφροδίτης. Αλλά την τρίτη μέρα το ραβδί του άνθισε. Ο Πάπας στέλνει ανθρώπους να τον αναζητήσουν αλλά ο Τανχόιζερ έχει εξαφανιστεί.

Ο θρύλος του Τανχόιζερ ενέπνευσε τον Χάινριχ Χάινε και άλλους ρομαντικούς συγγραφείς, ιδιαίτερα τον Ρίχαρντ Βάγκνερ στην περίφημη ομώνυμη όπερα.

## Παραπομπές


## Εξωτερικοί σύνδεσμοι
* 

Κατηγορία:Γερμανοί ποιητές
Κατηγορία:Μεσαιωνικοί ποιητές
Σαρλ Γκαρνιέ

Ο **Σαρλ Γκαρνιέ** (γαλλ. *Charles Garnier*) ήταν Γάλλος αρχιτέκτονας. Γεννήθηκε στο Παρίσι στις 6 Νοεμβρίου 1825, και απεβίωσε στις 3 Αυγούστου 1898, επίσης στο Παρίσι. 

## Έργα
* Όπερα του Παρισιού (Παλέ Γκαρνιέ), 1862-1874
* Τάφος του Ζωρζ Μπιζέ, στο Κοιμητήριο Περ Λασαίζ, Παρίσι, 1880
* Αστεροσκοπείο της Νίκαιας, 1885-1886
* Καζίνο, όπερα και ξενοδοχείο *Οτέλ ντε Παρί* στο Μονακό

## Παραπομπές


Κατηγορία:Γάλλοι αρχιτέκτονες
TNA Slammiversary

μικρογραφία|δεξιά|Οι θεατές του Slammiversary του 2012.

To **Slammiversary** είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Στην διοργάνωση αυτή συμμετέχουν παλαιστές που εκτελούν σκηνοθετημένους αγώνες, για να ευχαριστήσουν το κοινό.

## Ιδιαιτερότητα
Το πρώτο σόου του TNA έγινε στις 19 Ιουνίου 2002, ενώ το πρώτο Slammiversary διεξήχθη στις 19 Ιουνίου 2005. Επειδή η επέτειος της εταιρίας συνέπεσε μαζί με τη διεξαγωγή του Slammiversary, το σόου αυτό, αποκτά ιδιαίτερη σημασία. Μετά, απο την μεγάλη διοργάνωση του TNA, το Bound for Glory, το Slammiversary θεωρείται ένα από τα σημαντικότερα σόου Πληρωμής ανά προβολή, μαζί με το Lockdown.

## King of the Mountain
Το King of the Mountain είναι ένας αγώνας με σκάλες και πέντε παλαιστές, που προσπαθούν να ανέβουν τη σκάλα για να ξεκρεμάσουν ένα πρωτάθλημα (το Παγκόσμιο Πρωτάθλημα ΤΝΑ ή NWA).
Το πρώτο King of the Mountain έγινε στις 2 Ιουνίου 2004 και από τότε και μετά γινόταν μόνο στο Slammiversary, μέχρι που σταμάτησε το 2010.

## Όλες οι διοργανώσεις

## Πηγές
* Η επίσημη ιστοσελίδα του TNA Wrestling

Κατηγορία:Επαγγελματική Πάλη
Τανχόιζερ (αποσαφήνιση)

Το λήμμα *Τανχόιζερ* μπορεί να αναφέρεται σε κάποιο από τα παρακάτω :

* Τανχόιζερ, Γερμανός ποιητής του 13ου αιώνα
* Τανχόιζερ (Βάγκνερ), όπερα
Turbulence (τραγούδι)

Το **«Turbulence»** είναι ένα τραγούδι από τους Laidback Luke και Steve Aoki, με φωνητικά από τον Αμερικανό ράπερ και μουσικό παραγωγό Lil Jon. Κυκλοφόρησε στις 14 Μαΐου 2011 για ηλεκτρονικό κατέβασμα στο Ηνωμένο Βασίλειο και κυκλοφόρησε στις 17 Ιουλίου 2011 ως τραγούδι εκτεταμένης διάρκειας.

## Βίντεο κλιπ
Ένα βίντεο κλιπ κυκλοφόρησε πρώτα στο YouTube για να συνοδεύσει την κυκλοφορία του "Turbulence" στις 8 Μαρτίου 2011, συνολικού μήκους τριών λεπτών και πενήντα-επτά δευτερολέπτων.
Το βίντεο δείχνει τους Aoki, Luke, & Jon σε συναυλία, με τους Aoki και Luke ντυμένους ως πιλότους.

## Λίστα τραγουδιών
***Ψηφιακή λήψη**
;Σινγκλ (Ηνωμένο Βασίλειο)
# "Turbulence" (Ράδιο Επεξεργασία) - 3:01

;Σινγκλ (Ηνωμένο Βασίλειο)
# "Turbulence" (Ράδιο Επεξεργασία) - 3:48

;Εκτεταμένης Διάρκειας
# "Turbulence" (Ράδιο Επεξεργασία) - 3:01
# "Turbulence" (Αρχικό Mix) - 6:25
# "Turbulence" (Sidney Samson Remix) - 6:07
# "Turbulence" (Tocadisco Remix) - 4:56

## Ιστορικό κυκλοφορίας

## Παραπομπές


Κατηγορία:Τραγούδια του Lil Jon
Κατηγορία:Singles του 2011
Κατηγορία:Τραγούδια του 2011
Γενί Τζαμί Κομοτηνής

Το **Γενί Τζαμί Κομοτηνής** (Τουρκικά: Yeni Camii), μεταφράζεται ως το *Νέο Τέμενος* είναι ένα οθωμανικό μνημείο το οποίο σύμφωνα με τη μουφτεία, χρονολογείται από το 1585  ή σωστότερα, αν κρίνουμε από το όνομα του ιδρυτή του, λίγο μετά το 1600 . Βρίσκεται στο κέντρο της Κομοτηνής και δίπλα βρίσκεται η Μουφτεία της Ροδόπης. Το Τέμενος έχει τετράγωνη αίθουσα προσευχής και αρχιτεκτονικά έχει επηρεαστεί από την αισθητική του νεοκλασσικισμού.  Δίπλα στο Τζαμί εφάπτεται ο Πύργος του Ρολογιού και σε γειτονικούς χώρους έχουν βρεθεί τμήματα οθωμανικού χαμάμ. 

## Ιστορία
Η ίδρυσή του αποδίδεται στον Αχμέτ Πασά Εκμεκτζόγλου (Ekmekçi-zade Ahmed Pasha) αρχιντεφτερδάρη (υπεύθυνος επί των οικονομικών) το διάστημα 1606-1613 του σουλτάνου Αχμέτ Α' (1603-1617) και Οσμάν Β' (1618-1622).  Το τζαμί ήταν μέρος του βακουφιού του Εκμεκτζόγλου Αχμέτ και περιελάμβανε ιεροδιδασκαλείο (μεντρεσέ), ένα διπλό χαμάμ και ένα μεκτέμπ (σχολείο βασικής εκπαίδευσης).  Η σημερινή μορφή συμπεριλαμβάνει και την διερεύνηση η οποία έγινε το 1902. Το διάστημα 2007-8 έγινε ανακαίνιση.   Ερείπια του χαμάμ Αχμάντ Πασά βρίσκονται ανατολικά του Τζαμιού στην πλατεία Ήφαιστου και καταλαμβάνει ολόκληρο οικοδομικό τετράγωνο. Η περιοχή όπου βρίσκεται το χαμάμ είναι ιδιοκτησία της Μουφτείας Κομοτηνής. Η αρχαιολογική υπηρεσία μέχρι στιγμής δεν έχει κάνει καταγραφή ή ανασκαφική έρευνα. 

## Δείτε επίσης
* Εσκί Τζαμί Κομοτηνής
* Πύργος του Ρολογιού (Κομοτηνή)

## Παραπομπές


## Εξωτερικοί σύνδεσμοι
* 

Κατηγορία:Οθωμανικά τζαμιά στην Ελλάδα
Κατηγορία:Τζαμιά στην Κομοτηνή
Κατηγορία:Οθωμανική Θράκη
Εσκί Τζαμί Κομοτηνής

Το **Εσκί Τζαμί Κομοτηνής** (τουρκικά: *Eski Camii*), μεταφράζεται ως το *Παλαιό Τέμενος* είναι ένα οθωμανικό μνημείο το οποίο σύμφωνα με τον Εβλιγιά Τσελεμπή χρονολογείται από το 1608/9 ή το 1677/78 κατά μια επιγραφή. Βρίσκεται στο κέντρο της Κομοτηνής κοντά στο Ιμαρέτ Κομοτηνής.   

Σύμφωνα με έκδοση των μουφτειών Ξάνθης, Κομοτηνής, Διδυμοτείχου, το Τέμενος αυτό αν και ονομάζεται "Παλαιό" είναι νεότερο από το Γενί Τζαμί Κομοτηνής (το οποίο ονομάζεται "Νέο Τέμενος"), καθώς χρησιμοποιείται ως πηγή η αφήγηση του Εβλιγιά Τσελεμπή . Ωστόσο, πιθανότερο είναι να είναι πράγματι το πρώτο τζαμί της Κομοτηνής που ιδρύθηκε ως μεστζίτ από τον Γαζή Αχμέτ Εβρενός και αποτελούσε μερος του ευρύτερου συμπλέγματος ευαγών κτηρίων που ενσωμάτωσε στο βακούφι του. Σε αυτό το σύμπλεγμα ανήκε και το γειτονικό ιμαρέτι, ένα χαμάμ και μια σειρά από καταστήματα που περιέβαλαν τα ιδρύματα αυτά. Ακόμη, σύμφωνα με τον οθωμανικό σαλναμέ (απογραφή) της Αδριανούπολης του 1892 στο τζαμί υπήρχε επιγραφή σε μη οθωμανική γλώσσα και πιθανολογείται ότι στη θέση του αρχικού μεστζίτ που ίδρυσε ο Εβρενός υπήρχε βυζαντινός ναός. Το τζαμί ανακαινίστηκε για πρώτη φορά το 1854.    

Κατά την έκδοση της μουφτείας, οι Βούλγαροι τη δεκαετία του 1910 μετέτρεψαν το Τέμενος σε εκκλησία και κατέστρεψαν μέρος του μιναρέ (μέχρι το εξώστη *σερεφέ*). Το Τέμενος επιστράφηκε στην μουσουλμανική μειονότητα κατά το 1919-20, υπό την Γαλλική διοίκηση της Κομοτηνής και τότε ανοικοδομήθηκαν ο κατεδαφισμένος μιναρές και οι σημερινοί 2 εξώστες.   Το 2011 ολοκληρώθηκε η εξωτερική ανακαίνιση του Τεμένους .

## Φωτοθήκη


Αρχείο:Old Mosque (Εσκί Τζαμί, Eski Cami) & Clock Tower, Komotini.jpg|Εξωτερική άποψη του τζαμιού και του πύργου του ρολογιού.
Αρχείο:20121216 Eski Mosque interior Komotini Thrace Greece.jpg|Εσωτερική άποψη του τζαμιού.



## Δείτε επίσης
* Γενί Τζαμί Κομοτηνής

## Παραπομπές



Κατηγορία:Οθωμανικά τζαμιά στην Ελλάδα
Κατηγορία:Τζαμιά στην Κομοτηνή
Γιουγκοσλαβισμός

[right|thumb|155px|Σημαία της [Σοσιαλιστική Ομοσπονδιακή Δημοκρατία της Γιουγκοσλαβίας|Σοσιαλιστικής Ομοσπονδιακής Δημοκρατίας της Γιουγκοσλαβίας (1945-1992)]]
[right|thumb|155px|Η τελευταία σημαία [Ομοσπονδιακή Δημοκρατία της Γιουγκοσλαβίας|(1992-2003) της Γιουγκοσλαβίας]]
Ο **Γιουγκοσλαβισμός** αναφέρεται στη διεθνή βιβλιογραφία ως εθνικισμός ή πατριωτισμός που επικεντρώνεται στους Γιουγκοσλάβους, δηλαδή σε μια ταυτότητα που αναφέρεται σε μία μοναδική ενωμένη Νοτιοσλαβία με σλαβικές κατοικημένες περιοχές της νοτιοανατολικής Ευρώπης. Έχει υποστηρίξει ιστορικά την ένωση όλων των σλαβικών των νότιων κατοικημένων περιοχών που σήμερα απαρτίζουν τη Βοσνία και Ερζεγοβίνη, Βουλγαρία, Κροατία, Μαυροβούνιο, Σερβία (και η επίμαχη περιοχή του Κοσσυφοπεδίου), τη Σλοβενία και τη Βόρεια Μακεδονία. 
## Πολιτική ανέλιξη
[thumb|left|210px|Ο [Γκαβρίλο Πρίντσιπ ήταν ένας γιουγκοσλαβιστής (Σέρβος εθνικιστής), μέλος της παρασκηνιακής οργάνωσης «Μαύρη χειρ», που δολοφόνησε τον αρχιδούκα Φραγκίσκο Φερδινάνδο, διάδοχο του Αυστρo-ουγγρικού θρόνου]]
Ο **Γιουγκοσλαβισμός** ήταν μια ισχυρή πολιτική δύναμη κατά τη διάρκεια του Α΄ Παγκοσμίου Πολέμου, που έγινε ευρύτερα γνωστός με τη δολοφονία του Αρχιδούκα της Αυστρίας Φραγκίσκου Φερδινάνδου από τον Γκαβρίλο Πρίντσιπ και την επακόλουθη κήρυξη πολέμου και  εισβολή της Αυστροουγγαρίας στη Σερβία  που προσπάθησε να συσπειρώσει τους Γιουγκοσλάβους κατά της Αυστρο-ουγγρικής αυτοκρατορικής κυριαρχίας για μια ανεξάρτητη Γιουγκοσλαβία που τελικά επιτεύχθηκε το 1918.

Στη δίκη του το 1914, ο Πρίντσιπ δήλωσε: «Είμαι ένας γιουγκοσλάβος εθνικιστικής που με ενδιαφέρει η ενοποίηση όλων των Γιουγκοσλάβων και δεν με νοιάζει τι μορφή θα έχει το κράτος αυτό, αλλά πρέπει να είναι ελεύθερο από την Αυστρία.

## Παραπομπές


## Βιβλιογραφία
*Dragnic Alex. Η πρώτη Γιουγκοσλαβία, Ινστιτούτο Hoover, ISBN 0-8179-7841-0
## Εξωτερικοί σύνδεσμοι

*Βρεταννική Εγκυκλοπαίδεια, Γιουγκοσλαβισμός

Κατηγορία:Σλάβοι
Κατηγορία:Εθνικισμοί
Κατηγορία:Ιστορία της Γιουγκοσλαβίας
Φρούριο Κομοτηνής

Το **Φρούριο της Κομοτηνής**, γνωστό και ως το **Βυζαντινό Τείχος Κομοτηνής** είναι μια οχύρωση η οποία ανεγέρθηκε την πρωτοβυζαντινή περίοδο (τον 4ο αιώνα μ.Χ.) από τον αυτοκράτορα Θεοδόσιο Α' (379-395 μ.Χ.).
## Περιγραφή
Το φρούριο είχε στρατηγική θέση, γιατί βρισκόταν επί της αρχαίας Εγνατίας οδού και έλεγχε το πέρασμα από την οροσειρά της Ροδόπης προς το Θρακικό πέλαγος. Το φρούριο ήταν τετράπλευρο με τέσσερις εισόδους, 16 πύργους και είχε τείχος ύψους 9,6 μέτρων. Μέσα βρισκόταν οχυρωμένη η Βυζαντινή πόλη Κουμουτζηνά.

Σήμερα ερείπια της οχύρωσης βρίσκονται στο κέντρο της Κομοτηνής και μέσα στα ερείπια σήμερα βρίσκεται ο μητροπολιτικός ναός της Κοιμήσεως της Θεοτόκου ο οποίος χρονολογείται από το 1800. Στις αρχές του 20ού αιώνα μέσα στα τείχη ζούσε η εβραϊκή κοινότητα της Κομοτηνής και η συνοικία ονομαζόταν *Εβραγιά*. Μέσα στα τείχη βρισκόταν και η συναγωγή των Εβραίων αλλά μετά την εξόντωση της Εβραϊκής κοινότητας από τους Γερμανούς και Βούλγαρους κατακτητές η συναγωγή ερειπώθηκε και το 1994 κατεδαφίστηκε.

Για την συντήρηση και αποκατάσταση του έργου στερέωσης και διαμόρφωσης του βυζαντινού τείχους του, το φρούριο έχει ενταχθεί στο επιχειρησιακό πρόγραμμα Μακεδονίας - Θράκης 2007-2013. Μέσα στο πρόγραμμα εντάσσεται η ανάδειξη των  μνημείων που υπάρχουν γύρω από το φρούριο όπως η Τσανάκλειος Σχολή, το Εσκί Τζαμί, το Ιμαρέτ.

## Παραπομπές



Κατηγορία:Κομοτηνή
Κατηγορία:Βυζαντινά κάστρα στην Ελλάδα
TNA No Surrender

Το ** No Surrender** είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Το πρώτο No Surrender έγινε τον Ιούλιο του 2005 και συνεχίζεται μέχρι τώρα κάθε Σεπτέμβριο.

## Ιστορία
Σε κάθε τέτοια διοργάνωση περιέχονται διάφοροι παλαιστικοί αγώνες, τις περισσότερες φορές με έπαθλο κάποιο πρωτάθλημα.
Το No Surrender προσελκύει το κοινό, επειδή συνήθως γίνονται οι ημιτελικοί του τουρνουά "Bound for Glory series", που αναδεικνύουν τον πρώτο διεκδικητή του Παγκόσμιου Πρωταθλήματος TNA, λίγο πριν τη σημαντικότερη διοργάνωση της εταιρίας, το Bound for Glory.

## Διοργανώσεις

## Πηγές
* To No Surrender 2011
* To No Surrender 2010
* To No Surrender 2009
* To No Surrender 2008
* To No Surrender 2007

## Εξωτερικοί Σύνδεσμοι
* Η επίσημη ιστοσελίδα του TNA Wrestling

Κατηγορία:Επαγγελματική Πάλη
Πράσσο Άνδρου

Το **Πράσσο** ή ο **Μακεδόνας** είναι βραχονησίδα της Άνδρου στις Κυκλάδες, η οποία βρίσκεται στα δυτικά της και αποτελεί μέρος του μικρού συμπλέγματος των Γαυριονησίων. Είναι απέναντι και νότια από τον Όρμο  Γαυρίου, δυτικά από τον Όρμο Μπατσίου και δυτικά από τη βραχονησίδα Μεγάλο. Έχει χαρακτηριστεί, από το 2000, ως τόπος ιδιαιτέρου φυσικού κάλλους.

Διοικητικά ανήκει στην Δημοτική Ενότητα Υδρούσας του Δήμου Άνδρου και για πρώτη φορά απογράφεται το 2001 ενώ είναι ακατοίκητη (απογραφή 2021).

## Παραπομπές


Κατηγορία:Βραχονησίδες της Άνδρου
TNA Turning Point

Το **Turning Point** είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Το πρώτο Turning Point έγινε τον Δεκέμβριο του 2004 και συνεχίζεται μέχρι σήμερα κάθε Νοέμβριο.

## Ιστορία
Το Turning Point είναι ένα από τα πρώτα μηνιαία σόου Πληρωμής ανά προβολή, αφού πραγματοποιήθηκε στις 5 Δεκεμβρίου 2004.
Σε κάθε τέτοια διοργάνωση περιέχονται διάφοροι παλαιστικοί αγώνες, τις περισσότερες φορές με έπαθλο κάποιο πρωτάθλημα.

## Διοργανώσεις

## Πηγές
* Turning Point 2011
* Turning Point 2010
* Turning Point 2009
* Turning Point 2008
* Turning Point 2007

## Εξωτερικοί Σύνδεσμοι
* Η επίσημη ιστοσελίδα του TNA Wrestling

Κατηγορία:Επαγγελματική Πάλη
Μυρμηκίδης

Ο **Μυρμηκίδης** από τη Μίλητο ή Αθήνα υπήρξε αρχαίος Έλληνας τεχνίτης, άγνωστο πότε έδρασε. Τα έργα του δεν έχουν σωθεί.
## Βιογραφία και δράση
Είναι γνωστός μόνο από τους αρχαίους συγγραφείς. Τον αναφέρουν συνήθως μαζί με τον Καλλικράτη. Λέγεται ότι ήταν περίφημος τεχνίτης μικροτέχνης που δούλευε σε ελεφαντοστούν, μάρμαρο ή μέταλλο και κατασκεύαζε περίφημες μινιατούρες. Ο Αθήναιος τον συγκαταλέγει στους περιβόητους τορευτές. Σύμφωνα με τον Πλίνιο τον Πρεσβύτερο, ο Μυρμηκίδης κατασκεύασε μαζί με τον Καλλικράτη ένα τέθριππο με οδηγό, τόσο μικρό που μπορούσε κανείς να το σκεπάσει με τα φτερά κουνουπιού. Έφτιαξε δε και ένα καράβι, που χωρούσε κάτω από μια μύγα. Ο Διονύσιος ο Θραξ θέλει ένα κουνούπι, κατά άλλους μια μύγα να σέρνει το τέθριππο. Δεν είναι γνωστό αν ο Μυρμηκίδης και ο Καλλικράτης ήταν συνεργάτες ή ανταγωνιστές, αφού η πατρότητα των έργων τους, αλλά και τα έργα τους συχνά συγχέονται μεταξύ τους. Λένε επίσης ότι σκάλιζε μέρμηγκες, τόσο μικρούς, που ο γυμνός οφθαλμός δύσκολα διέκρινε τα ποδαράκια τους, ενώ αναφέρεται επίσης ότι έγραψε στίχους του Ομήρου επάνω σε ένα σπόρο από σουσάμι. Τα έργα του δεν έχουν διασωθεί.

## Πηγές
* Αθήναιος: *Das Gastmahl der Gelehrten*, 11, 782 B
* Κλαύδιος Αιλιανός: *Bunte Geschichte*, 1, 17
* Σχόλια στον Διονύσιο Θράκα: *ars grammatica*, 110, 58 s
* Γαληνός: *adhortatio ad artes addiscendas*, 9, 116, 16
* Πλίνιου: *[[Φυσική Ιστορία (Πλίνιος)|Φυσική Ιστορία]]*, 7, 85; 36, 43
* Macrobius Ambrosius Theodosius: *grammatike*, 54
* Martina Seifert: *Myrmekides.* In: Rainer Vollkommer (Herausgeber): *Künstlerlexikon der Antike.* Nikol, Hamburg&nbsp;2007, S.&nbsp;532.

## Αναφορές


Κατηγορία:Αρχαίοι Έλληνες
Τόμας Μπεργκόν

Ο **Τόμας Μπεργκόν** (αγγλικά:*Thomas Burgon*, 1787 - 1858) υπήρξε Βρετανός συλλέκτης.

## Βιογραφία
Γεννήθηκε το 1787. Διατηρούσε εμπόριο στη Σμύρνη. Ήταν επιτηρητής των ανασκαφών στην Αθήνα το 1813, κατά τις οποίες ανακαλύφθηκε ο ομώνυμος Παναθηναϊκός αμφορέας που εκτίθεται σήμερα στο Βρετανικό Μουσείο. Οι δουλειές του έπεσαν έξω το 1841 και λόγω της ασχολίας του με την νομισματολογία διορίστηκε στο Βρετανικό Μουσείο. Πούλησε τη συλλογή του στο Μουσείο το 1842.

Απεβίωσε το 1858. Η βιβλιοθήκη του εκποιήθηκε σε δημοπρασία μετά θάνατον, τον Δεκέμβριο του 1858. 

## Παραπομπές


## Πηγές
* Πληροφορίες από το Βρετανικό Μουσείο
* 'Who Was Who in Egyptology', Dawson & Uphill, Ed. Bierbrier, Third Revised Edition, EES, London, 1995.

Κατηγορία:Βρετανοί συλλέκτες έργων τέχνης
CN

Η συντομογραφία **CN** ή **Cn** ή **cn** μπορεί να αναφέρεται:

## Γεωγραφικοί προσδιορισμοί
* Στη  Λαϊκή Δημοκρατία της Κίνας, κωδικό χώρας κατά ISO 3166-2
* Στις Κομόρες κωδικό χώρας κατά FIPS και παρωχημένο κωδικό NATO.
* Στην Κούνεο (επαρχία) της Ιταλίας ως διακριτικό κυκλοφορίας οχημάτων
* Ως .cn στον top-level domain κωδικό για την Κίνα στο διαδίκτυο.

## Επιστήμη & Τεχνολογία
* Στο Κοπερνίκιο χημικό στοιχείο ως **Cn**
* Στα Κρανιακά νεύρα (Cranial nerves) στην Ιατρική.
Ζανίν Άλτμάιερ

Η **Ζανίν Άλτμάιερ** (αγγλ. *Jeannine Altmeyer*, γενν. 1948) είναι Αμερικανίδα τραγουδίστρια σοπράνο της όπερας.
## Βιογραφία
Γεννήθηκε στις 2 Μαΐου 1948 στην Λα Άβρα του Λος Άντζελες. Η καταγωγή της είναι από Γερμανική-Ιταλική οικογένεια. Άρχισε να τραγουδάει και βραβεύτηκε το 1970 σε διαγωνισμό της Μετροπόλιταν όπερας της Νέας Υόρκης. Την προσέλαβε ο Κάραγιαν το 1973 για την όπερα Ο Χρυσός του Ρήνου στη όπερα του Σάλτσμπουργκ.

## Ενδεικτικό ρεπερτουάρ
* Isolde Tristan und Isolde
* Sieglinde Die Walküre
* Gutrune Götterdämmerung
* Freia Das Rheingold
* Elsa Lohengrin
* Venus Tannhäuser und der Sängerkrieg auf der Wartburg
* Salome Salome
* Chrysothemis Elektra
* Agathe Der Freischütz
* Leonore Fidelio
* Königin Die Königin von Saba
* Tosca Tosca

## Δισκογραφία
* Götterdämmerung, Philips
* Fidelio, Sony Music

## Εξωτερικοί σύνδεσμοι
* http://www.answers.com/topic/jeannine-altmeyer
* https://web.archive.org/web/20160304094603/http://www.isoldes-liebestod.info/Saengerinnen/Altmeyer_Jeannine.htm

Κατηγορία:Αμερικανοί τραγουδιστές όπερας
TNA Victory Road

Το **Victory Road** είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Το πρώτο Victory Road έγινε τον Νοέμβριο του 2004 και συνεχίζεται μέχρι σήμερα κάθε Μάρτιο.

## Ιστορία
Το Victory Road είναι το πρώτο τρίωρο σόου Πληρωμής ανά προβολή, αφού πραγματοποιήθηκε στις 7 Νοεμβρίου 2004.
Σε κάθε τέτοια διοργάνωση περιέχονται διάφοροι παλαιστικοί αγώνες, τις περισσότερες φορές με έπαθλο κάποιο πρωτάθλημα.

## Διοργανώσεις

## Πηγές
* Victory Road 2012
* Victory Road 2011
* Victory Road 2010
* Victory Road 2009
* Victory Road 2008
* Victory Road 2007

## Εξωτερικοί Σύνδεσμοι
* Η επίσημη ιστοσελίδα του TNA Wrestling

Κατηγορία:Επαγγελματική Πάλη
Ζαν ντε Λα Μπρουιγιέρ

Ο **Ζαν ντε Λα Μπρουιγιέρ** (, , 16 Αυγούστου 1645 - 11 Μαΐου 1696) ήταν Γάλλος συγγραφέας. Στο μοναδικό έργο του *Χαρακτήρες*(1688), αποτυπώνει το ψυχολογικό, κοινωνικό και ηθικό περιβάλλον της γαλλικής κοινωνίας της εποχής του.

## Βιογραφικά στοιχεία
Γιος κατωτέρου υπαλλήλου, σπούδασε νομικά και έγινε παιδαγωγός και βιβλιοθηκάριος στον οίκο των Κοντέ. Σπούδασε νομικά στο πανεπιστήμιο της Ορλεάνης.

Συνεσταλμένος και άτολμος κοινωνικά, πέρασε την ζωή του άγαμος, μελετώντας τους αρχαίους και γράφοντας το έργο που τον έκανε διάσημο, τους *Χαρακτήρες*. Το πρώτο μέρος του ήταν μετάφραση των Χαρακτήρων του Θεόφραστου (*Les caractères de Théophraste*), ενώ το δεύτερο αναφερόταν στην εποχή του συγγραφέα (*Les caractères ou Les moeurs de ce siècle* – Οι χαρακτήρες ή Τα ήθη αυτού του αιώνα). Το βιβλίο σημείωσε πολύ μεγάλη επιτυχία (οκτώ επαυξημένες κάθε φορά εκδόσεις εξαντλήθηκαν πριν από τον θάνατο του Λα Μπρυγιέρ) γιατί οι αναγνώστες αναγνώριζαν στους χαρακτήρες αυτούς πολύ γνωστά πρόσωπα του Παρισιού ή της Αυλής. Κυκλοφόρησαν μάλιστα και «κλείδες» για την ασφαλή αναγνώριση των προσώπων. Εννοείται ότι ο Λα Μπρυγιέρ ισχυρίστηκε ότι «πάσα ομοιότης είναι συμπτωματική».

Το 1693 εξελέγη μέλος της Γαλλικής Ακαδημίας και επί τη εισδοχή του εκφώνησε περίφημο λόγο. Ήταν με τους «Αρχαίους» στην διαμάχη τους με τους «Συγχρόνους» (La querelle des Anciens et des Modernes).

Πέθανε στις Βερσαλλίες στις 11 Μαΐου 1696, σε ηλικία 50 ετών.

## Οι Χαρακτήρες
Οι *Χαρακτήρες* διακρίνονται για το ύφος τους, την διαπεραστική ειρωνεία και το ψυχολογικό βάθος τους. Ο Λα Μπρυγιέρ επιτίθεται κατά των καταχρήσεων των υπαλλήλων, της αλαζονείας των ευγενών, της αρπακτικότητας των χρηματιστών και της δουλικότητας των αυλικών («Στην εκκλησία των Βερσαλλιών δεν κοιτάζουν το Ιερό αλλά τον βασιλιά»). Κατέκρινε τους άδικους θεσμούς και υπερασπίστηκε τον λαό και ιδιαίτερα τον αγροτικό πληθυσμό που υπέφερε τα πάνδεινα εκείνη την εποχή από τους πολέμους και την άγρια φορολογία.

## Παραπομπές


## Εξωτερικοί σύνδεσμοι
* 

Κατηγορία:Γάλλοι δοκιμιογράφοι
Κατηγορία:Μέλη της Γαλλικής Ακαδημίας
Κλωντ Προσπέρ Ζολιό ντε Κρεμπιγιόν

Ο **Κλωντ Προσπέρ Ζολιό ντε Κρεμπιγιόν** (Claude-Prosper Jolyot de Crébillon, επονομαζόμενος Crébillon fils, **Κρεμπιγιόν υιός**, 14 Φεβρουαρίου 1707 - 12 Απριλίου 1777) ήταν Γάλλος μυθιστοριογράφος.

## Βιογραφία
Ονομάστηκε Κρεμπιγιόν υιός προς διάκρισιν από τον πατέρα του Προσπέρ Ζολιό ντε Κρεμπιγιόν. Ο πατέρας αποκαλούνταν επίσης Crébillon le tragique (ο τραγικός), ενώ ο γιος Crébillon le gai (ο εύθυμος). Ο πατέρας έγραφε αυστηρές και αιματηρές τραγωδίες, ο γιος άσεμνα (για την εποχή) μυθιστορήματα. Κατά τον πατέρα Κρεμπιγιόν ο υιός ήταν «το χειρότερο από όλα τα έργα μου».

Το 1734 έγραψε το *L'Écumoire* (Η κουτάλα του ξαφρίσματος), έργο που υποτίθεται ότι διαδραματίζεται στην Ιαπωνία. Αλλά ήταν τόσο φανερή η σάτιρά του κατά θεσμών και ισχυρών προσώπων, που του στοίχισε πενταετή εξορία από το Παρίσι. 

Επέστρεψε το 1740 και το 1742 δημοσίευσε το σκανδαλωδέστερο έργο του, τον *[[Ο σοφάς, ηθική ιστορία|Σοφά]]* : Ο αφηγητής *Amanzéï*, αυλικός ενός σουλτάνου, που μεταμορφώθηκε σε καναπέ (σοφά) σε μια προηγούμενη ενσάρκωσή του, διηγείται «μερικάς από τας αμαρτίας αι οποίαι έθεσαν εις δοκιμασίαν τας σούστας του». Νέα εξορία, μικρότερης πάντως διάρκειας.

Υπήρξε η ψυχή της *Société  du Caveau* (Εταιρείας του Υπογείου), μιας λέσχης σε υπόγεια ταβέρνα όπου δειπνούσε με τους φίλους του εν μέσω ευφυολογημάτων και πειραγμάτων. 

Το 1744 συνδέθηκε ερωτικά με την Ενριέττα Στάφφορντ, Αγγλίδα αριστοκράτισσα, το 1746 απέκτησε παιδί μαζί της και το 1748 την παντρεύτηκε. Το παράδοξο, δεδομένης της ιδιοσυγκρασίας του Κρεμπιγιόν και της ασχήμιας της Ενριέττας, ήταν ότι υπήρξε υποδειγματικός σύζυγος. Το ακόμη πιο παράδοξο είναι ότι το 1759 διορίστηκε βασιλικός λογοκριτής. 

Πέραν των αρεσκομένων σε σκανδαλώδη αναγνώσματα, πολλοί ήταν οι συγγραφείς, συγχρονοί του και μεταγενέστεροι, που δήλωσαν ότι επηρεάστηκαν από τα έργα του και ότι τα προτιμούσαν από πολλά άλλα.

## Ενδεικτική εργογραφία
**Tanzaï et Néadarné  [L'Écumoire, histoire japonaise]*  (Τανζάι και Νεανταρνέ [Η κουτάλα του ξαφρίσματος, ιστορία γιαπωνέζικη], 1734)  
**Les Égarements du cœur et de l'esprit* (Τα παραστρατήματα του νου και της καρδιάς, 1736–1738) 
**Le Sopha, conte moral* (Ο σοφάς, διήγημα ηθικό, 1742)   
**Le dialogue des morts* (Ο διάλογος των νεκρών, 1745) 
**Ah quel conte ! Conte politique et astronomique* (Α, τι διήγημα ! Διήγημα πολιτικό και αστρονομικό -1754)   
**Les Heureux Orphelins, histoire imitée de l'anglais* (Οι ευτυχισμένες ορφανές, ιστορία κατά μίμησιν του αγγλικού, 1754) 
**Lettres athéniennes. Extraites du porte-feuille d'Alcibiade* (Αθηναϊκές επιστολές. Αποσπάσματα από το χαρτοφυλάκιο του Αλκιβιάδη, 1771)  

;Ελληνικές μεταφράσεις
**Τα παραστρατήματα του νου και της καρδιάς* : Έφη Κορομηλά (Κανάκης 1994)
**Ο σοφάς* : Αγγελική Τσέλιου (Δελφίνι 1995)

## Παραπομπές


Κατηγορία:Γάλλοι συγγραφείς
Κατηγορία:Γάλλοι μυθιστοριογράφοι
Μαντάμ ντε Λαφαγέτ

Η **Μαντάμ ντε Λαφαγέτ** (γαλλικά: Marie-Madeleine Pioche de La Vergne, κόμισσα του Λαφαγέτ, 18 Μαρτίου 1634 - 25 Μαΐου 1693) ήταν Γαλλίδα συγγραφέας, γνωστή κυρίως για το βιβλίο της *La Princesse de Clèves* (''Η πριγκίπισσα της Κλεβ'').

## Βιογραφία
Εξαιρετικής μόρφωσης, υπήρξε φίλη της Μαντάμ ντε Σεβινιέ επί σαράντα χρόνια και συνδέθηκε στενά (πιθανότατα και ερωτικά) με τον Φρανσουά ντε Λα Ροσφουκώ, παρά την διαφορά των χαρακτήρων τους, όπως τουλάχιστον αυτοί συμπεραίνονται από τα έργα τους. 

Ύστερα από δύο μέτρια έργα, δημοσίευσε ανώνυμα το 1678 την *[[Η Πριγκίπισσα ντε Κλεβ|Πριγκίπισσα της Κλεβ]]*, έργο σε ένα μόνο τόμο 200 σελίδων παρά το ότι η εποχή λάτρευε τα δεκάτομα μυθιστορήματα. Το έργο αυτό -αριστούργημα ψυχολογικής ανάλυσης-  ήταν το πρώτο ψυχολογικό μυθιστόρημα της γαλλικής λογοτεχνίας και ένα από τα καλύτερα του είδους μέχρι και σήμερα.   

## Έργα
**La Princesse de Montpensier* (Η πριγκίπισσα ντε Μονπανσιέ, 1662)
**Zaïde, histoire espagnole* (Ζαΐντ -ισπανική ιστορία, 1671)
**La Princesse de Clèves* (''Η πριγκίπισσα της Κλεβ'', 1678)

### Μεταθανάτια
**La Comtesse de Tende* (*Η κόμισσα ντε Ταντ*, 1718)
**Histoire de madame Henriette d'Angleterre* (*Ιστορία της Εριέττας της Αγγλίας*, 1720)
**Mémoires de la cour de France pour les années 1688 et 1689* (*Απομνημονεύματα της αυλής της Γαλλίας των ετών 1688 και 1689, 1828*)

Την *Πριγκίπισσα της Κλεβ* μετάφρασε στα Ελληνικά με τον τίτλο *Η πριγκίπισσα ντε Κλεβ* η Τερέζα Πεσμαζόγλου (Βιβλιοπωλείον της Εστίας 1986).

## Παραπομπές


Κατηγορία:Γαλλίδες κόμισσες

Κατηγορία:Γάλλοι μυθιστοριογράφοι
Κατηγορία:Γάλλοι ιστορικοί
Κατηγορία:Κυρίες Επί Των Τιμών
Κρεμπιγιόν

Το λήμμα *Κρεμπιγιόν* μπορεί να αναφέρεται σε κάποιο από τα παρακάτω πρόσωπα:

* Προσπέρ Ζολιό ντε Κρεμπιγιόν, Γάλλος δραματικός ποιητής (1674-1762)
* Κλωντ Προσπέρ Ζολιό ντε Κρεμπιγιόν, Γάλλος μυθιστοριογράφος, γιος του ανωτέρω (1707-1777)

Κατηγορία:Επώνυμα
Κάθριν Νάγκελσταντ

Η **Κάθριν Νάγκελσταντ** (αγγλ. *Catherine Naglestad*, γενν. 1965) είναι τραγουδίστρια της όπερας.

## Βιογραφία
Γεννήθηκε στο Σαν Χοσέ από Σκανδιναβική οικογένεια. Μεγάλωσε στο Σαν Φρανσίσκο. Σπούδασε μουσική στο Ωδείο του Σαν Φρανσίσκο και συνέχισε τις σπουδές της στη Ρώμη, Μιλάνο και Νέα Υόρκη. Υποδύθηκε ρόλους στο Λονδίνο, στη Βαστίλη, το Βερολίνο και το Τόκιο.

## Πηγές
* Βιογραφία της Catherine Naglestad στο ''Artists Management Zurich''
* Συνένευξη στο Opera japonica, 2005, ανακτήθηκε στις 4 Ιουνίου 2010

Κατηγορία:Αμερικανοί τραγουδιστές όπερας
Hydro-Québec

Η **Hydro-Québec** (*προφέρεται [[γαλλικά]]:  υντρό κεμπέκ, [[αγγλικά]]: χάιντρο κεμπέκ*) είναι κρατική εταιρία της επαρχίας του Κεμπέκ στον Καναδά που δημιουργήθηκε το 1944. Μοναδικός μέτοχος της είναι η κυβέρνηση του Κεμπέκ. Η εταιρία, η έδρα της οποίας είναι στο Μόντρεαλ, είναι υπεύθυνη για την παραγωγή, την μεταφορά και την διάθεση του ηλεκτρικού ρεύματος στο Κεμπέκ.

Με συνολικά 61 υδροηλεκτρικές μονάδες και 1 πυρηνικό εργοστάσιο παραγωγής ηλεκτρικής ενέργειας, η εταιρία Hydro-Québec αποτελεί τον κύριο παραγωγός ηλεκτρικής ενέργειας στον Καναδά και ταυτόχρονα ο μεγαλύτερος παραγωγός υδροηλεκτρικής ενέργειας στον κόσμο. Η εγκατεστημένη δυναμικότητα των εγκαταστάσεων της ανήλθε το 2010 σε 36 971 μεγαβάτ (MW) και εξυπηρετεί συνολικά 4,06 εκατομμύρια καταναλωτές.

Η κατασκευή σημαντικών υδροηλεκτρικών φραγμάτων μέσα σε διάστημα μισού αιώνα δημιούργησαν τις συνθήκες ώστε να απεξαρτητοποιηθεί η επαρχία του Κεμπέκ από την ενεργοβόρα εκμετάλλευση των κοιτασμάτων μη συμβατικού πετρελαίου (βιτουμίου) στην Αλμπέρτα του Καναδά. Το 2009, η χρήση της ηλεκτρικής ενέργειας ήταν η κύρια πηγή παροχής ενέργειας και αποτελούσε το 40,2% του ενεργειακού ισοζυγίου της επαρχίας. Ωστόσο, η κατασκευή των υδροηλεκτρικών μονάδων στις βορειότερες περιοχές της επαρχίας έχουν αντίκτυπο στο φυσικό περιβάλλον αλλά και προκαλούν επιπτώσεις στους ιθαγενείς πληθυσμούς που ζουν στο Βόρειο Κεμπέκ και οι οποίοι αντιτίθεται σθεναρά την υδροηλεκτρική ανάπτυξη της επαρχίας.

Από την ίδρυση της εταιρίας, η Hydro-Québec παίζει έναν ρόλο καθοριστικό για την οικονομική ανάπτυξη του Κεμπέκ που αφορά το μέγεθος και η συχνότητα των επενδύσεων, την ανάπτυξη της εμπειρογνωμοσύνης, ιδιαίτερα στην σύνταξη των μελετών και στην διαχείριση των μεγάλων έργων υποδομής και της μεταφοράς του ηλεκτρικού ρεύματος, όπως επίσης στην ικανότητά της να παράγει μεγάλες ποσότητες φθηνής ηλεκτρικής ενέργειας.

Η αύξηση του κόστους της ενέργειας κατά την διάρκεια της δεκαετίας του 2000, η πτώση των επιτοκίων δανεισμού, και μια αναδυόμενη διεθνή συναίνεση σχετικά με το θέμα της κλιματικής αλλαγής είχαν θετικό αντίκτυπο στα οικονομικά αποτελέσματα της Hydro-Quebec. Μεταξύ των ετών 2005 και 2009, η εταιρεία κατέβαλε μέρισμα ύψους 10 δισ. καναδικών δολαρίων στην κυβέρνηση του Κεμπέκ, διασφαλίζοντας παράλληλα στους Κεμπεκιώτες ότι οι τιμές της ηλεκτρικής ενέργειας θα παραμείνουν σταθερές, ενιαίες και από τις χαμηλότερες στην Βόρεια Αμερική.

## Παραπομπές


## Εξωτερικοί σύνδεσμοι

* Επίσημη ιστοσελίδα, HydroQuebec.com

Κατηγορία:Επιχειρήσεις ενέργειας
Κατηγορία:Επιχειρήσεις του Καναδά
Κατηγορία:Μόντρεαλ
Ναταλία Ντιλ

Η **Ναταλία Γκογιένες Ντιλ Ορίκο** (πορτογαλικά: Nathalia Goyannes Dill Orrico, γενν. 8 Μαρτίου 1986) γνωστή απλά ως **Ναταλία Ντιλ,** είναι Βραζιλιάνα ηθοποιός της τηλεόρασης και του κινηματογράφου. Έχει παίξει τον πρωταγωνιστικό ρόλο σε τρεις σαπουνόπερες, εκ των οποίων οι πιο γνωστές είναι το Avenida Brasil και το Artificial Paradises.

## Καριέρα
Γεννήθηκε στις 8 Μαρτίου 1986 στο Ρίο ντε Τζανέιρο. Ο πρώτος της πρωταγωνιστικός ρόλος, ήταν αυτός της «Ντέμπορα Ρίος» στην τηλενουβέλα  «*Malhação»*  από το 2007 εώς το 2009.
* *Mandrake* (2006)
* *Malhação* (2007)
* *Tropa de Elite*(2007)
* *Feliz Natal* (2008)
* *Apenas o Fim* (2008)
* *Paraíso* (2009)
* *Alguns Nomes do Impossível*(2009)
* *Dó Ré Mi Fábrica* (2009)
* *Escrito nas Estrelas* (2010)
* *Aline* (2011)
* *Cordel Encantado*(2011)
* *Avenida Brasil* (2012)
* *Paraísos Artificiais* (2012)

## Εξωτερικοί σύνδεσμοι
* 

Κατηγορία:Βραζιλιάνοι ηθοποιοί
Κωνσταντίνος Πρεσλάβας

Ο **Κωνσταντίνος Πρεσλάβας** ήταν Βούλγαρος κληρικός ιεραπόστολος και συγγραφέας ο οποίος έζησε μεταξύ 9ου και 10ου αιώνα.

## Βίος
Δεν γνωρίζουμε πολλές πληροφορίες για τη ζωή του. Ήταν ένας από τους μαθητές του Κυρίλλου και του Μεθοδίου, που πουλήθηκε στη Βενετία, μετά ο Μεθόδιος τον άφησε στην Κωνσταντινούπολη ως δώρο στον αυτοκράτορα Βασίλειο Α’ γύρω στα 881 κι έπειτα μετέβη στη Βουλγαρία. Σε πηγή του 907, σημείωμα του Θεόδωρου του Ντοξ μοναχού και αδελφού του ηγεμόνα Βόρη, αναφέρεται ο Κωνσταντίνος με τον τίτλο του επισκόπου. Πιθανώς ήταν ο πρώτος επίσκοπος Πρεσλάβας. Για μετά από το 907 δεν γνωρίζουμε τίποτα για τον Κωνσταντίνο.

### Το επώνυμό του
Το επώνυμό του «Πρεσλάβας» το οφείλει στο ότι κατέφυγε μετά τη διάλυση της ιεραποστολικής ομάδας στην οποία ανήκε και που δρούσε στη Μοραβία, στην τότε πρωτεύουσα της Βουλγαρίας Πρεσλάβα.

## Συγγραφικό έργο
Το σπουδαιότερο φιλολογικό του έργο είναι το *Διδακτικό Ευαγγέλιο*, γραμμένο γύρω στα 893–894. Πρόκειται ουσιαστικά για μια συστηματική συλλογή με κηρύγματα για τα ευαγγέλια της Κυριακής από την Κυριακή του Πάσχα μέχρι την Κυριακή των Βαΐων, η πρώτη του είδους για τη σλαβική γραμματεία. Από τις πενήντα μία ομιλίες μόνο η τεσσαρακοστή δεύτερη είναι ολόκληρη δική του, επίσης οι πρόλογοι και οι επίλογοι κάθε μιας ομιλίας. Οι ομιλίες είναι μεταφράσεις ομιλιών των Χρυσοστόμου και Κύριλλου Αλεξανδρείας.
Ο Κωνσταντίνος έγραψε επίσης μία συντομότατη χρονογραφία με τίτλο *Ιστορίες*. Ξεκινά από τη δημιουργία του κόσμου και σταματά στα χρόνια του Λέοντος Στ’ του Σοφού (886–912). Είναι η πρώτη σλαβική χρονογραφία.
Έκανε και μεταφράσεις των τεσσάρων ομιλιών του Μεγάλου Αθανασίου κατά Αρειανών. Η μετάφραση των ομιλιών αυτών έγινε μετά από εντολή του Συμεών το 906 και αποτελεί τη βάση της αντιαιρετικής Βουλγαρικής γραμματείας. 
Συνέθεσε ‘’Ακολουθία στον Άγιο Μεθόδιο’’ στην οποία ο Μεθόδιος προβάλλεται ως σπουδαίος ποιμένας και πολέμιος της αίρεσης των Τριγλωσσιτών.
Η περίφημη ακροστιχίδα του *Αλφαβιτική Προσευχή* είναι ένα ποίημα γραμμένο στην Παλαιοεκκλησιαστική Σλαβονική,και σε δωδεκασύλλαβους στίχους κατά μίμηση του δωδεκασύλλαβου Βυζαντινού μέτρου. Πρόκειται για ένα ενθουσιώδες εγκώμιο των Σλαβικών γραμμάτων: αφού τιμά τη μνήμη του δημιουργού τους, του Κύριλλου, τονίζει πώς η Σλαβονική απόδοση της Αγίας Γραφής και της Θείας Λατρείας, είναι φανέρωση του Θείου Λόγου.

## Αποτίμηση του έργου του
Είναι από τους σκαπανείς της βουλγαρικής κηρυκτικής παράδοσης, από τους θεμελιωτές της βουλγαρικής υμνογραφίας και χρονογραφίας ενώ ανανεώνει την παλαιοβουλγαρική φιλολογική γλώσσα εισάγοντας νέες εκφράσεις για να αποδώσει αφηρημένες, θεολογικές έννοιες.
## Παραπομπές


## Πηγές
*
*
*

Κατηγορία:Μητροπολίτες Πρεσλάβας
Κατηγορία:Εκκλησιαστικοί συγγραφείς
Βρωμιούχος Υδράργυρος

* Υπάρχουν δυο χημικές ενώσεις που μπορούν να χαρακτηριστούν από τον όρο «βρωμιούχος υδράργυρος»:

# Βρωμιούχος υφυδράργυρος (Hg<sub>2</sub>Br<sub>2</sub>).
# Διβρωμιούχος υδράργυρος (HgBr<sub>2</sub>).
TNA Final Resolution

Το **Final Resolution** είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Το σόου διοργανώνεται κάθε Δεκέμβριο.

## Ιστορία
Το σόου διοργανώθηκε για πρώτη φορά στις 16 Ιανουαρίου 2005 και μέχρι το 2007 γινόταν μόνο τον Ιανουάριο. Το 2008 το σόου διοργανώθηκε σε δύο περιπτώσεις. Το 2009 μετακινήθηκε μόνιμα στο Δεκέμβριο, δικαιώνοντας το όνομα του (Final Resolution=Τελική Αναμέτρηση) και έτσι παραμένει μέχρι τώρα.

## Διοργανώσεις

## Πηγές
* Final Resolution 2011
* Final Resolution 2010
* Final Resolution 2009
* Final Resolution 2008
* Final Resolution 2008
* Η επίσημη ιστοσελίδα του Final Resolution

## Εξωτερικοί Σύνδεσμοι
* Η επίσημη ιστοσελίδα του TNA Wrestling

Κατηγορία:Επαγγελματική Πάλη
Χάνα Τραϊανούπολης

Η **Χάνα Τραϊανούπολης** (), επίσης γνωστό ως **Χάνι του Έβρενος Μπέη** είναι ένα από τα παλαιότερα Οθωμανικά μνημεία στα Βαλκάνια. Ανεγέρθηκε κατά τη διάρκεια της περιόδου μεταξύ 1370 και 1390 από τον Γαζή Αχμέτ Εβρενός και βρίσκεται στα Λουτρά Τραϊανούπολης.    Βρίσκεται 12 χιλιόμετρα περίπου βορειοανατολικά από την Αλεξανδρούπολη κοντά στο Λουτρό. Το μνημείο είναι ορθογώνιο με εξωτερικές  διαστάσεις 38,80x13 μέτρα .  

## Ιστορία

μικρογραφία|αριστερά|Η ''Χάνα'' (οθωμανικός ξενώνας)  Τραϊανούπολης.
μικρογραφία|αριστερά|Ερείπια Οθωμανικών λουτρών 16ου αιώνα πίσω από την ''Χάνα'' .
Η Τραϊανούπολη υπήρξε σημαντική Ρωμαϊκή πόλη η οποία ιδρύθηκε από τον αυτοκράτορα Μάρκο Ούλπιο Τραϊανό (98-117 μ.Χ.) πάνω στην αρχαία Εγνατία οδό . Στην Τραϊανούπολη υπήρχαν θερμές ιαματικές-πηγές και δημιουργήθηκε μια λουτρόπολη. Κατά το Βυζάντιο την περίοδο 7ου και 14ου αναφέρεται η Τραϊανούπολη ως μητρόπολη της εκκλησιαστικής επαρχίας Ρόδοπης. 

Η *Χάνα* ήταν Χάνι, δηλαδή ξενώνας (αποτέλεσε οδικό σταθμό) και πίσω από την Χάνα κατά την διάρκεια της Οθωμανικής αυτοκρατορίας υπήρχαν λουτρώνες (χαμάμ), σήμερα ερείπια τα οποία χρονολογούνται από το 16ο αιώνα. Σήμερα στον αρχαιολογικό χώρο έχουν ανοικοδομηθεί σύγχρονες εγκαταστάσεις για λουτροθεραπεία .  Η Χάνα χαρακτηρίζεται για την επιβλητικότητα και αποτέλεσε έργο κοινής ωφέλειας από τους Οθωμανούς. Το έργο αυτό δείχνει και τις επεκτατικές διαθέσεις των Οθωμανών. Ως μνημείο διαφέρει με τα αντίστοιχα Βυζαντινά ως προς την αρχιτεκτονική, μέγεθος και τον τρόπο κατασκευής. Στη βάση της Χάνας υπάρχει η βάση και η πλάκα ενός παλαιοχριστιανικού αμβώνα. 

Στην γειτονική γειτονικού λόφου όπου υπάρχει σήμερα το εκκλησάκι του Αγίου Κωνσταντίνου και Γεωργίου υπήρχε το κέντρο συνάθροισης δερβίσιδων ο τεκές Ισκλάρ στον οποίο αναφέρεται ο Οθωμανός περιηγητής Εβλιγιά Τσελεμπή το 1668. 

## Παραπομπές


## Εξωτερικοί σύνδεσμοι
* 

Κατηγορία:Οθωμανική αρχιτεκτονική στην Ελλάδα
Κατηγορία:Αρχαιολογικοί τόποι στον Έβρο
Τραιανουπολης
Ρήγας Ρηγόπουλος

Ο **Ρήγας Ρηγόπουλος** (Κυπαρισσία, 22 Οκτωβρίου 1929 - Αθήνα, 27 Οκτωβρίου 2004) ήταν καθηγητής Φυσικής στο Πανεπιστήμιο Πατρών.

Σπούδασε στο Πανεπιστήμιο Αθηνών φυσικές επιστήμες και πραγματοποίησε μεταπτυχιακές σπουδές στη Βρετανία. Το 1954 εγκαταστάθηκε στην Ελβετία εργαζόμενος στο CERN. Το 1964 επέστρεψε στην Ελλάδα, όπου προσλήφθηκε στη θέση του Τομ Υψηλάντη στο Εθνικό Κέντρο Έρευνας Φυσικών Επιστημών «Δημόκριτος» ως ένας από τους πρώτους πυρηνικούς φυσικούς. Το 1970 εξελέγη τακτικός Καθηγητής στην Β' έδρα Φυσικής στο Πανεπιστήμιο Πατρών, όπου παρέμεινε μέχρι το 1982, οπότε και αποχώρησε οικειοθελώς. 

Την περίοδο 1978 - 1980 διετέλεσε κοσμήτορας της Φυσικομαθηματικής Σχολής του Πανεπιστημίου Πατρών. Υπήρξε σύμβουλος του Ο.Η.Ε. για θέματα ενέργειας. Σ

Πέθαν από καρκίνο και κηδεύτηκε στις 30 Οκτωβρίου 2004 στο Α' Νεκροταφείο Αθηνών. 

Προς τιμή του μία πτέρυγα στο Πανεπιστήμιο Πατρών φέρει το όνομά του. Ήταν παντρεμένος με την Ελβετίδα Jeane-Marie Chevallier, με την οποία απέκτησε ένα γιο.

## Παραπομπές


Κατηγορία:Καθηγητές Πανεπιστημίου Πατρών
TNA Genesis

Το **Genesis** είναι μια ετήσια διοργάνωση Πληρωμής ανά προβολή, της εταιρία πάλης Total Nonstop Action Wrestling. Σε αυτό το δίωρο συνδρομητικό πρόγραμμα της τηλεόρασης, οι παλαιστές συμμετέχουν σε σκηνοθετημένους αγώνες με στόχο να διασκεδάσουν το κοινό.

## Ιστορία
Το σόου διοργανώθηκε για πρώτη φορά στις 13 Νοεμβρίου του 2005 και διεξάγεται κάθε χρόνο απο την εταιρεία στις αρχές του Ιανουαρίου.

## Όλες οι διοργανώσεις

## Πηγή
*Genesis 2007
*Genesis 2009
*Genesis 2010
*Genesis 2011
*Genesis 2012

## Εξωτερικοί Σύνδεσμοι
*Η επίσημη ιστοσελίδα του TNA Wrestling

Κατηγορία:Επαγγελματική Πάλη
Hells Bells (τραγούδι)

right|400px

Το **Hells Bells** είναι το πρώτο κομμάτι του Αυστραλιανού  hard rock συγκροτήματος AC/DC στο άλμπουμ Back in Black. Είναι το πρώτο τραγούδι στο άλμπουμ επιστροφής μετά το θάνατο του τραγουδιστή Bon Scott, εισάγοντας τον διάδοχό του τον Brian Johnson. 
Το τραγούδι ξεκινάει με το αργό χτύπημα της καμπάνας τέσσερις φορές (από τις συνολικά 13 φορές, με το τελευταίο στο  1:10) που ακολουθείται από μια εισαγωγή που διαδραματίζει ο κιθαρίστας Angus Young. Αυτός στη συνέχεια συνοδεύεται από τον αδελφό του, και μέλος του συγκροτήματος,  Malcolm Young. Τελικά με τον  ντράμερ Phil Rudd και τον μπασίστα Cliff Williams αρχίζουνε να παίζουνε. Οι στίχοι, που ακούγονται από τον Brian Johnson, να εξηγεί  πώς ο αφηγητής θα επιτεθεί  και θα σύρει το θύμα του στην κόλαση, συγκρίνοντας τις πράξεις του με τα φυσικά φαινόμενα, όπως βροχή, κεραυνοί και τυφώνες.

Το τραγούδι γράφτηκε για να τιμήσει την μνήμη του θανάτου ο πρώην τραγουδιστή, των AC/DC, Bon Scott.

Το τραγούδι εμφανίζεται επίσης στο soundtrack Who made who, των AC / DC το 1986 για την ταινία του Stephen King, Maximum Overdrive.

## Τα μέλη του συγκροτήματος
* Άνγκους Γιανγκ  - κιθάρα
* Μάλκολμ Γιανγκ  - κιθάρα
* Μπράιαν Τζόνσον - φωνητικά
* Κλιφ Ουίλιαμς  - μπάσσο
* Φιλ Ραντ        - ντραμς

## Παραπομπές


Κατηγορία:Τραγούδια των AC/DC
Κατηγορία:Τραγούδια του 1980
Κατηγορία:Singles του 1980
Κατηγορία:Singles της Atlantic Records
ΦΚ Σένιτσα

Η **ΦΚ Σένιτσα** (σλοβακικά: *Futbalový klub Senica*) είναι ποδοσφαιρικός σύλλογος με έδρα τη Σένιτσα της Σλοβακίας. Αγωνίζεται στο Πρωτάθλημα ποδοσφαίρου Σλοβακίας. Ιδρύθηκε το 1921.

## Από την 4η κατηγορία στην 1η
Η ΦΚ Σένιτσα αγωνιζόταν στην 4η κατηγορία την περίοδο 2008-09. Την επόμενη περίοδο, 2009-2010, συμμετείχε στην κορυφαία κατηγορία του σλοβάκικου ποδοσφαίρου, αφού ενώθηκε με την ΦΚ Ίντερ Μπρατισλάβα, η οποία είχε μόλις πάρει εισιτήριο ανόδου στην πρώτη κατηγορία. Αρχικά ο σύλλογος αναγκάστηκε να κρατήσει το όνομα Ίντερ Μπρατισλάβα αλλά μετά από πολλές συζητήσεις η Εκτελεστική Επιτροπή της Σλοβακικής Ομοσπονδίας Ποδοσφαίρου ενέκρινε το όνομα *ΦΚ Σένιτσα*.

## Παραπομπές


## Εξωτερικοί σύνδεσμοι
* 

* Επίσημη ιστοσελίδα 

Κατηγορία:Αθλητικοί σύλλογοι Σλοβακίας
Κατηγορία:Ιδρύσεις αθλητικών συλλόγων το 1921
Σ
Κατηγορία:Ιδρύσεις ποδοσφαιρικών ομάδων το 1921